Diari Oficial de la Generalitat Valenciana


Sumari del DOGV 9909, del 06-08-2024 (2024/8199)

RESOLUCIÓ de 23 de juliol de 2024, per la qual es prorroguen els acords d'acció concertada en matèria de servicis socials en el sector d'infància i adolescència per al període de l'1 d'agost al 31 d'octubre de 2024.
-----------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9909

Data del DOGV
:   06-08-2024

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2024/8199

CVE
:   ILXN-U-2899-1917

Data del document
:   23-07-2024

Organisme emissor
:   Vicepresidència i Conselleria de Servicis Socials, Igualtat i Vivenda

Tipus de document
:   Resolució

Anàlisi jurídica

 Descriptors 

:   * Vicepresidència i Conselleria d'Igualtat i Polítiques Inclusives

Els servicis objecte de la pròrroga del concert social són fonamentals en l'àmbit de la prevenció i protecció de la infància i l'adolescència.

*Antecedents de fet*

I) Per Resolució de 25 de maig de 2022, de la Vicepresidència i Conselleria d'Igualtat i Polítiques Inclusives, es van convocar els acords d'acció concertada en matèria de servicis socials en el sector d'infància i adolescència per als anys 2022 i 2023: servici de punt de trobada familiar, servici d'actuacions tècniques destinades a persones que s'oferixen per a l'adopció i famílies adoptives, servici de suport a l'emancipació i autonomia personal de joves extutelats que hagen arribat a la majoria d'edat, servici d'atenció telefònica a la infància i a l'adolescència i servici específic d'atenció a abusos sexuals en la infància i l'adolescència.

II) Per Resolució de 29 de juny de 2022, de la Vicepresidència i Conselleria d'Igualtat i Polítiques Inclusives, es va resoldre el procediment de selecció de sol·licituds d'entitats d'iniciativa social, de la convocatòria dels acords d'acció concertada per a l'exercici 2022 i 2023.

III) El 26 de juliol de 2022 es van formalitzar els acords d'acció concertada amb les entitats d'iniciativa social seleccionades per als servicis i lots següents:

– Servici de punt de trobada familiar, lot I Castelló, lot II València i lot III Alacant, a l'entitat Fundació Diagrama Intervenció Psicosocial.

– Servici d'actuacions tècniques destinades a persones que s'oferixen per a l'adopció i famílies adoptives, lot I Castelló, lot II València i lot III Alacant, a l'entitat Fundació Diagrama Intervenció Psicosocial.

– Servici de suport a l'emancipació i autonomia personal de joves extutelats que hagen arribat a la majoria d'edat, lot I Castelló, lot II València i lot III Alacant, a l'entitat Creu Roja, i el lot IV, barris zona nord Alacant, a l'entitat Fundació Amigó.

– Servici d'atenció telefònica a la infància i a l'adolescència, a l'entitat Fundació Anar.

– Servici específic d'atenció a abusos sexuals en la infància i l'adolescència, lot I Castelló, a l'entitat Associació Centro Trama.

– Servici específic d'atenció a abusos sexuals en la infància i l'adolescència, lot II València i lot III Alacant, a l'entitat Fundació Diagrama Intervenció Psicosocial.

IV) El 5 de juny de 2023 es va formalitzar la pròrroga dels acords d'acció concertada per al període comprés entre l'1 de juny i el 31 d'octubre de 2023, per als lots i amb les entitats indicades en el punt III d'este apartat.

V) Amb posterioritat, el 26 de setembre de 2023 es va formalitzar una nova a pròrroga dels ja esmentats acords d'acció concertada per al període comprés entre l'1 de novembre de 2023 i el 31 de juliol de 2024.

VI) Les direccions territorials de Serveis Socials, Igualtat i Habitatge d'Alacant, Castelló i València, i la Direcció General de Família, Infància i Adolescència han informat de conformitat sobre la prestació dels servicis i sobre el compliment dels requisits establits en la resolució de convocatòria dels acords d'acció concertada.

VII) Finalitzat el termini d'audiència a les entitats concertades, totes elles manifesten la conformitat a la pròrroga del concert social per al període comprés entre l'1 d'agost i el 31 d'octubre de 2024, segons les condicions tècniques i econòmiques establides en l'esmentada Resolució de 25 de maig de 2022, de la Vicepresidència i Conselleria d'Igualtat i Polítiques Inclusives, per la qual es va convocar els acords d'acció concertada en matèria de servicis socials en el sector d'infància i adolescència per als anys 2022 i 2023, i en l'addenda de modificació de l'acord d'acció concertada, per la qual es modifica l'import dels mòduls econòmics del servici d'actuacions tècniques destinades a persones que s'oferixen per a l'adopció i famílies adoptives (lot I Castelló, lot II València i lot III Alacant), firmada el 13 de juny de 2024.

*Fonaments de dret*

I) La Llei 26/2018, de 21 de desembre, de la Generalitat, de drets i garanties de la infància i l'adolescència, en els articles 1, 10 i 92, entre altres, establix un marc de prevenció, protecció i atenció en la infància i l'adolescència com a obligació de l'administració.

II) La Llei 3/2019, de 18 de febrer, de la Generalitat, de servici socials inclusius de la Comunitat Valenciana, establix en l'article 34.1.*b*  l'acció concertada com a forma de provisió de les prestacions del sistema públic de serveis socials amb entitats privades d'iniciativa social.

III) El Decret 181/2017, de 17 de novembre, del Consell, desenvolupa l'acció concertada per a la prestació de servicis socials en l'àmbit de la Comunitat Valenciana per entitats d'iniciativa social i establix en el títol VII els criteris de pròrroga dels concerts.

IV) L'apartat quart de l’esmentada Resolució de 25 de maig de 2022, de la Vicepresidència i Conselleria d'Igualtat i Polítiques Inclusives, per la qual es convoquen els acords d'acció concertada en matèria de servicis socials en el sector d'infància i adolescència per als anys 2022 i 2023, delega en la persona titular de la Direcció General d'Infància i Adolescència la resolució del procediment d'acció concertada a què es referix la convocatòria, i també la decisió respecte a la pròrroga dels concerts.

V) Així mateix, l'article 2 de l'annex I de la resolució esmentada en l'apartat anterior, preveu la possibilitat de prorrogar el concert amb anterioritat a la seua data de finalització.

VI) La pròrroga s'empara també en l'estipulació sèptima de cadascun dels documents de formalització dels acords d'acció concertada firmats amb les respectives entitats adjudicatàries.

Per això, d'acord amb el que es disposa en l'article 36 del Decret 181/2017, de 17 de novembre, del Consell, i amb la delegació de la decisió respecte de la pròrroga dels concerts en la persona titular de la direcció general amb competència en matèria d'infància i adolescència,

RESOLC

*Primer*

Aprovar la pròrroga dels acords d'acció concertada en matèria de servicis socials en el sector d'infància i adolescència per un període de tres mesos, de l'1 d'agost al 31 d'octubre de 2024: servici de punt de trobada familiar, servici d'actuacions tècniques destinades a persones que s'oferixen per a l'adopció i famílies adoptives, servici de suport a l'emancipació i autonomia personal de joves extutelats que hagen arribat a la majoria d'edat, servici d'atenció telefònica a la infància i a l'adolescència i servici específic d'atenció a abusos sexuals en la infància i l'adolescència, aprovats per l'esmentada Resolució de 29 de juny de 2022, segons la distribució següent:

|  |  |  |  |  |  |  |
| --- | --- | --- | --- | --- | --- | --- |
| *SERVICI* | *EXPEDIENT* | *LOT* | *ENTITAT* | *CIF* | *IMPORT MENSUAL* | *IMPORT AGOST-OCTUBRE 2024* |
| Servici de punt de trobada familiar | IAPEPR/2023/1/12 | I | Fundació Diagrama Intervenció Psicosocial | U89983398 | 14.136,96 € | 42.410,88 € |
| Servici de punt de trobada familiar | IAPEPR/2023/3/46 | II | Fundació Diagrama Intervenció Psicosocial | H23226484 | 27.737,95 € | 83.213,85 € |
| Servici de punt de trobada familiar | IAPEPR/2023/2/03 | III | Fundació Diagrama Intervenció Psicosocial | A39743252 | 27.737,95 € | 83.213,85 € |
| Servici d'actuacions tècniques destinades a persones que s’oferixen per a l'adopció i famílies adoptives | IAADPR/2023/2/12 | I | Fundació Diagrama Intervenció Psicosocial | R27267255 | 20.602,64 € | 61.807,92 € |
| Servici d'actuacions tècniques destinades a persones que s’oferixen per a l'adopció i famílies adoptives | IAADPR/2023/3/46 | II | Fundació Diagrama Intervenció Psicosocial | S58905939 | 69.414,50 € | 208.243,50 € |
| Servici d'actuacions tècniques destinades a persones que s’oferixen per a l'adopció i famílies adoptives | IAADPR/2023/1/03 | III | Fundació Diagrama Intervenció Psicosocial | I92858317 | 41.522,02 € | 124.566,06 € |
| Servici de suport a l'emancipació i autonomia personal de joves extutelats que hagen arribat a la majoria d'edat | IAEMPR/2023/3/12 | I | Creu Roja Espanyola | U3315159B | 13.176,16 € | 39.528,48 € |
| Servici de suport a l'emancipació i autonomia personal de joves extutelats que hagen arribat a la majoria d'edat | IAEMPR/2023/2/46 | II | Creu Roja Espanyola | G8543496Q | 20.614,63 € | 61.843,89 € |
| Servici de suport a l'emancipació i autonomia personal de joves extutelats que hagen arribat a la majoria d'edat | IAEMPR/2023/4/03 | III | Creu Roja Espanyola | B9489484T | 12.160,89 € | 36.482,67 € |
| Servici de suport a l'emancipació i autonomia personal de joves extutelats que hagen arribat a la majoria d'edat | IAEMPR/2023/1/03 | IV | Fundació Amigó | U71269689 | 17.714,18 € | 53.142,54 € |
| Servici d'atenció telefònica a la infància i l'adolescència | IATLPR/2023/1/46 | únic | Fundació Anar | X42543021 | 15.260,75 € | 45.782,25 € |
| Servici específic d'atenció a abusos en la infància i l'adolescència | IAABPR/2023/2/12 | I | Associació Centre Trama | E13252428 | 10.614,41 € | 31.843,23 € |
| Servici específic d'atenció a abusos en la infància i l'adolescència | IAABPR/2023/4/46 | II | Fundació Diagrama Intervenció Psicosocial | G13117620 | 27.243,27 € | 81.729,81 € |
| Servici específic d'atenció a abusos en la infància i l'adolescència | IAABPR/2023/3/03 | III | Fundació Diagrama Intervenció Psicosocial | P29151929 | 21.228,83 € | 63.686,49 € |

  

*Segon*

L'aprovació de la pròrroga del concert social per al període de l'1 d'agost al 31 d'octubre de 2024, per un import total d'1.017.495,42 euros, s'efectua a càrrec del crèdit consignat en el programa pressupostari 313C00, família, infància i adolescència, capítol IV, línia pressupostària S0216, del pressupost de gastos de la Vicepresidència i Conselleria de Serveis Socials, Igualtat i Habitatge corresponent a la anualitat de 2024.

*Tercer*

Esta resolució de pròrroga serà objecte de publicació en el *Diari Oficial de la Generalitat Valenciana*, que produirà els efectes de notificació als interessats, conforme al que es disposa en l'article 45 de la Llei 39/2015, d'1 d'octubre, del procediment administratiu comú de les administracions públiques.

*Quart*

La pròrroga de l'acció concertada dels servicis aprovada en esta resolució queda subjecta a la subscripció dels documents administratius de formalització de concert social, d'acord amb el que s'establix en l'article 18 de l'annex I de la resolució de convocatòria, i haurà de formalitzar-se dins del termini de 30 dies, a comptar de l'endemà de la publicació d’estat resolució en el *Diari Oficial de la Generalitat Valenciana*.

La formalització de la pròrroga es realitzarà mitjançant una addenda al document de formalització del concert social subscrit el 26 de juliol de 2022 amb cadascuna de les entitats d'iniciativa social.

  

València, 23 de juliol de 2024

(p. d. Resolució 25.05.2022; DOGV 9349, 27.05.2022)

Angélica Gemma Such Ronda

Directora general de Família, Infància i Adolescència i Repte Demogràfic